recursal/SuperWikiNEXT-32B huggingface dataset:
**Janis Jérôme Moser** (s. 6. kesäkuuta 2000 Biel/Bienne) on sveitsiläinen jääkiekkoilija, joka edustaa NHL-seura Arizona Coyotesia. Coyotes varasi hänet toisella kierroksella vuoden 2021 varaustilaisuudessa. Pelipaikaltaan Moser on puolustaja.

Ura
---

### Seuraura

Moser on EHC Bielin kasvatti. Joukkueen junioripolun läpi käytyään hän debytoi seuran edustusjoukkueessa kaudella 2017-2018. Hänet valittiin jo 20-vuotiaana joukkueen kapteeniksi kaudelle 2020-2021. 48 runkosarjaottelussa hän teki tehot 9+21=30. Kauden päätteeksi Arizona Coyotes valitsi Moserin toisella kierroksella NHL:n varaustilaisuudessa. Moser teki Coyotesin kanssa kolmivuotisen tulokassopimuksen ja siirtyi joukkueeseen heti varausta seuranneeksi kaudeksi.

Moser teki NHL-debyyttinsä 16. joulukuuta 2021 ottelussa New York Rangersia vastaan. Jääaikaa hänelle kertyi 18.56 minuuttia.

### Maajoukkueura

Moser edusti Sveitsiä useissa nuorten maaotteluissa. Ensimmäiset arvokisat hän pelasi vuoden 2018 alle 18-vuotiaiden maailmanmestaruuskilpailuissa. Kuudessa pelaamassaan ottelussa Moser jäi pisteittä.

Vuonna 2019 Moser edusti Sveitsiä sekä alle 20-vuotiaiden että aikuisten maailmanmestaruuskilpailuissa. Vuonna 2020 Moser pelasi viimeisen kerran nuorten maailmanmestaruuskilpailuissa. Turnauksen viidessä ottelussa hänelle kertyi neljä syöttöpistettä.

Vuonna 2021 Moser edusti toisen kerran aikuisten maajoukkuetta arvokisoissa. Maailmanmestaruuskilpailuissa hän teki turnauksen seitsemässä pelaamassaan ottelussa kaksi syöttöpistettä.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2017–2018 | EHC Biel | NLA | 2 | 0 | 1 | 1 | 0 | – | – | – | – | – | U18 | 6 | 0 | 0 | 0 | 2 |
| 2018–2019 | EHC Biel | NLA | 43 | 0 | 7 | 7 | 20 | 12 | 0 | 2 | 2 | 6 | U20 | 7 | 0 | 2 | 2 | 2 |
|  |  |  |  |  |  |  |  |  |  |  |  |  | MM | 3 | 0 | 0 | 0 | 0 |
| 2019–2020 | EHC Biel | NLA | 40 | 2 | 7 | 9 | 10 | – | – | – | – | – | U20 | 5 | 0 | 4 | 4 | 2 |
| 2020–2021 | EHC Biel | NLA | 48 | 9 | 21 | 30 | 10 | 2 | 0 | 0 | 0 | 0 | MM | 7 | 0 | 2 | 2 | 2 |
| 2021–2022 | Arizona Coyotes | NHL | 43 | 4 | 11 | 15 | 16 | – | – | – | – | – | MM | 8 | 1 | 3 | 4 | 2 |
|  | Tucson Roadrunners | AHL | 18 | 5 | 7 | 12 | 11 | – | – | – | – | – |
| 2022–2023 | Arizona Coyotes | NHL | 82 | 7 | 24 | 31 | 35 | – | – | – | – | – | MM |  |  |  |  |  |
| 4 kautta | yhteensä | NLA | 133 | 11 | 36 | 47 | 40 | 14 | 0 | 2 | 2 | 6 |
| 2 kautta | yhteensä | NHL | 125 | 11 | 35 | 46 | 51 | – | – | – | – | – |

Lähteet
-------

* Janis Moser *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Janis Moser EliteProspects. Viitattu 3.2.2022. (englanniksi)
2. ↑  Coyotes Sign Moser to Entry-Level Contract  14.8.2021. Arizona Coyotes. Viitattu 3.2.2022. (englanniksi)
3. ↑  Janis Moser made his NHL debut last night  16.12.2021. Swiss Hockey News. Viitattu 3.2.2022. (englanniksi)
**Riikka Palander** (s. 18. huhtikuuta 1986 Leivonmäki) on suomalainen runoilija. Hän on työskennellyt muun muassa toimittajana ja kulttuuritapahtumien tuottajana.

Palanderin esikoisrunokokoelma *Maa muistaa matkustajan* ilmestyi vuonna 2010. Palanderin toinen kokoelma *Sininen punainen* (2011) oli Tiiliskivi-palkintoehdokkaana 2012. Palander sai neljännestä kokoelmastaan *Poissaolon paino* (2022) Tampereen kaupungin kirjallisuuspalkinnon. Palanderin esikoisromaani *Elefanttien aika* ilmestyy Avaimen kustantamana elokuussa 2023.

Palander on valmistunut Jyväskylän yliopistosta yhteiskuntatieteiden maisteriksi pääaineenaan filosofia. Hän oli Keski-Suomen Kirjailijat ry:n hallituksessa 2008–2013 ja varapuheenjohtajana 2013. Palander oli Lahden kansainvälisen kirjailijakokouksen pääsihteeri 2016–2022. Hän toimii Pirkkalaiskirjailijat ry:n hallituksessa vuodesta 2021.

Palander asuu Tampereella.

Tuotanto
--------

Runokokoelmat
* *Maa muistaa matkustajan*. Tampere: Sanasato, 2010. ISBN 978-952-5804-12-6.
* *Sininen punainen*. Tampere: Sanasato, 2011. ISBN 978-952-5804-28-7.
* *Seeprakivi*. Tampere: Sanasato, 2015. ISBN 978-952-5804-85-0.
* *Poissaolon paino*. Sastamala: Warelia, 2022. ISBN 978-952-387-026-0.

Romaani
* *Elefanttien aika*. Helsinki: Avain, 2023. ISBN 978-952-304-495-1.

Lähteet
-------

1. 1 2 3  Palander, Riikka *Kirjasampo*. Kirjastot.fi. Viitattu 4.12.2022.
2. 1 2 3  Yhteystiedot Pirkkalaiskirjailijat ry. Viitattu 14.7.2023.
3. ↑  Tamperelaisia kirjallisuuden, teatterin ja esittävien taiteiden tekijöitä palkittiin  25.4.2023. Tampereen kaupunki. Viitattu 14.7.2023.
4. ↑  Elefanttien aika Avain. Viitattu 14.7.2023.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
**Janice Kathleen "Janis" Taylor** (o.s. *Schuster*; s. 10. maaliskuuta 1946 Westfield, New York) on yhdysvaltalaissyntyinen taidemusiikin laulaja, äänialaltaan mezzosopraano. Hän sai Kanadan kansalaisuuden vuonna 1972. Hän sai alkujaan pianistin ja klarinetistin koulutuksen, mutta häntä rohkaisi laulamisen pariin toinen musiikin opiskelija, Robert Taylor, josta sittemmin tuli hänen aviomiehensä ja managerinsa.

Muutettuaan Montrealiin vuonna 1967 aloitti laulun opiskelemisen Bernard Diamantin johdolla. Hän on myös suorittanut opintoja Lina Narduccin, Antonio Narduccin, Stevenson Barrettin, Gérard Souzayn ja Danielle Valinin kanssa. Hän debytoi resitalistina Montrealissa vuonna 1971. Orkesterin kanssa hän esiintyi ensimmäistä kertaa Kanadassa vuonna 1973, Yhdysvalloissa 1979 ja Euroopassa 1980. Pariisissa Tayloria kuultiin ensimmäistä kertaa vuonna 1986.

Uransa alkuvaiheissa Taylor keskittyi pikemminkin resitaali-, oratorio- ja orkesterimateriaaliin kuin oopperaan. Hänen ohjelmistoonsa ovat kuuluneet muiden muassa Messias-oratorio, Missa solemnis ja Verdin requiem. Erityisesti hän on suuntautunut Gustav Mahlerin tulkitsemiseen. Oopperan laulamisen Taylor aloitti vuonna 1975. Hän on tulkinnut oopperan puolella Harry Somersin, Pjotr Tšaikovskin, Dmitri Šostakovitšin, Arnold Schönbergin, Benjamin Brittenin, Richard Wagnerin, Wolfgang Amadeus Mozartin ja Jules Massenet'n rooleja. Vuonna 1980 Taylor otti pääasialliseksi asuinpaikakseen New Yorkin, vaikkakin hän piti myös Kanadan kansalaisuutensa.

Lähteet
-------

1. 1 2 3  The Canadian Encyclopedia: Janis Taylor


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Israel
* Yhdysvallat
* Tšekki

 |
|  |
| Taiteenala | 
* MusicBrainz

 |

 |
Kuningatar Maryn maa punaisella.
**Kuningatar Maryn maa** (engl. *Queen Mary Land*) on alue Itäisellä Etelämantereella. Se sijaitsee 92. ja 100. itäisten leveyspiirien välillä. Kuningatar Maryn maa rajautuu lännessä Keisari Wilhelm II:n maahan ja idässä Wilkesinmaahan ja se kuuluu Australian vaatimaan alueeseen. Sitä reunustavat Davisinmeri ja Mawsoninmeri.

Douglas Mawson löysi alueen toisella etelänaparetkellään (1911–1914) ja nimesi sen Yhdistyneen kuningaskunnan senaikaisen kuningattaren Maryn mukaan. Kuningatar Maryn maalla sijaitsevat toiminnassa oleva Mirnyin tutkimusasema sekä vuosina 1956–1959 toiminut Pionerskajan tutkimusasema.

Lähteet
-------

1. ↑  Kuningatar Maryn maa *Eksonyymit*. Kotimaisten kielten keskus. Viitattu 6.11.2021.
2. ↑  Australia to Antarctica (pdf) *Australian Antarctic Program*. Viitattu 6.11.2021. (englanniksi)
3. 1 2  The Great Soviet Encyclopedia (1970–1979): Queen Mary Land Viitattu 6.11.2021. (englanniksi)
4. ↑  Queen Mary Land *Composite Gazetteer of Antarctica*. Scientific Committee on Antarctic Research. Viitattu 6.11.2021. (englanniksi)
5. ↑  Stonehouse, Bernard: *The last continent : discovering Antarctica*, s. 220–221. SCP Books, 2000. Teoksen verkkoversio (viitattu 6.11.2021). (englanniksi)
**Richard Levinson** (7. elokuuta 1934 – 12. maaliskuuta 1987) oli yhdysvaltalainen tuottaja. Hän syntyi Philadelphiassa, Pennsylvaniassa, ja valmistui Pennsylvanian yliopistosta kandidaatin arvolla taloustieteistä vuonna 1956. 

Levinson oli mukana luomassa ja työstämässä useita menestyssarjoja, joista tärkeimpiä ovat *Columbo*, *Mannix*, *Ellery Queen* ja *Murhasta tuli totta*. Hän teki usein yhteistyötä William Linkin kanssa, ja kaksikko pääsikin vuonna 1995 yhdessä Television Academy Hall of Fameen.

Levinsonin työ ei rajoittunut yksinomaan televisioon, vaan hän myös käsikirjoitti ja tuotti elokuvia. Niistä yksi oli *Hindenburg* (1975). Levinsonille myönnettiin kolme Edgar- ja kaksi Emmy-palkintoa. Hän oli vuodesta 1969 naimisissa Rosanna Huffmanin kanssa, ja hänellä oli tytär Christine.

Levinson kuoli sydänkohtaukseen Los Angelesissa 52-vuotiaana.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Japani
* Tšekki
* Korea
* Alankomaat
* Puola

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* SNAC
* IdRef

 |

 |
*Tämä artikkeli kertoo Britannian kuninkaallisen laivaston Burford-luokan 70-tykkisestä linjalaivasta. Muita samannimisiä aluksia on täsmennyssivulla.*

**HMS Dorsetshire** oli Britannian kuninkaallisen laivaston vuonna 1757 vesillelaskettu Burford-luokan 70-tykkinen kolmannen luokan linjalaiva.

Valmistus
---------

*Pääartikkeli: Burford-luokka*
Alus tilattiin joko 15. tai 19. tammikuuta 1754 Chathamin telakalta, missä köli laskettiin 22. kesäkuuta. Alus laskettiin vesille 13. joulukuuta 1757 ja valmistui 12. kesäkuuta 1758. Aluksen valmistuskustannukset olivat 21 693 puntaa 19 shillinkiä ja 2,75 dimeä, minkä lisäksi varustamiskustannukset olivat 6 728 puntaa 9 shillinkiä ja 3 dimeä.

Palvelus
--------

Alus otettiin palvelukseen tammikuussa 1758 päällikkönään Peter Denis. *Dorsetshire* ja *HMS Achilles* pakottivat 29. huhtikuuta 1758 Biskajanlahdella Ranskan laivaston 64-tykkisen linjalaivan *Raisonnablen* antautumaan taistelun päätteeksi.

Alus romutettiin 22. maaliskuuta 1775 Chathamissa.

Lähteet
-------

* Winfield, Rif: *British Warships in the Age of Sail 1714-1792 - Design, Construction and Fates*. Minnesota: Seaforth Publishing, 2007. ISBN 978-1-84415-700-6. (englanniksi)

### Viitteet

1. 1 2 3  Winfield 2007 s. 57

*Burford*-luokan linjalaivat

|  |
| --- |
| *HMS Burford* – *HMS Dorsetshire* – *HMS Boyne* |
| Edeltäjä: *HMS Culloden* – Seuraaja: Dublin-luokka |
Hürrem Sultan, ensimmäinen Haseki Sultan. Aikalaismaalaus, tekijä tuntematon.
**Haseki Sultan** oli Osmanien valtakunnassa hallitsevalle sulttaanille pojan synnyttäneelle puolisolle myönnetty arvonimi, joka tarkoitti prinssin eli şehzaden äitiä. 

Suosikkivaimon ja vallanperijän äidin, Haseki Sultanin asema hovissa oli korkea ja jäi toiseksi vain Valide Sultanille, sulttaanin äidille. Hasekit olivat usein orjataustaisia ja ulkomaisia, eikä heillä ollut verisidettä osmaniylimystöön, mutta tästä huolimatta Haseki Sultanin asemaan päässeet ohittivat arvoasteikossa ja kausittain maksetun rahallisen avustuksen määrässä sulttaanin verisukulaiset, kuten sisaret ja tädit.

Haseki Sultanin asuintilat olivat yleensä lähellä sulttaanin asuntoa. Usein Haseki Sultanit olivat puolisojensa suosimia ja heidän asemansa oli turvattu, mutta koska he eivät yleensä olleet virallisesti naimisissa sulttaanin kanssa he menetettyään suosionsa saattoivat menettää asuntonsa lyhyessä ajassa. Säännönmukaisesti Hasekit kuitenkin säilyttivät arvonimensä ja oikeuden heille ajoittain maksettuun rahasummaan. Arvonimeä käytettiin ensimmäisen kerran Suleiman I:n suosikkijalkavaimosta Hürrem Sultanista (n. 1510-1558), jonka kanssa Suleiman avioitui laillisesti ja joka nousi huomattavan korkeaan asemaan Topkapin palatsissa. Hasekien saama avustussumma kasvoi suureksi naisten sultanaatin aikana 1500-1600-luvulla, jolloin hovin naisilla oli poikkeuksellisen paljon valtaa valtakunnan asioihin. 1600-luvun puolenvälin aikoihin ja sen jälkeen summa kuitenkin pieneni: Murat IV:n ja Ibrahim I:n palveluksesta eläköityvät hasekit saivat 100 hopearahaa, kun esimerkiksi Kösem Sultan sai aikanaan 1000 hopearahaa.

Lähteet
-------

1. 1 2  Leslie P. Peirce: *The Imperial Harem: Women and Sovereignty in the Ottoman Empire*, s. 127–129. Oxford University Press, 1993. ISBN 0195086775.
**HMS Dristigheten** oli Ruotsin laivaston rannikkopanssarilaiva (ruots. *Pansarskepp*).

Valmistus
---------

Kuninkaallinen määräys laivastoesikunnalle annettiin 10. lokakuuta 1896, minkä mukaan esikunnan tuli toimittaa 1. syyskuuta 1897 mennessä uuden Oden-luokan aluksen piirustukset hyväksyttäviksi. Esikunta valmisti piirustuksen uutta tyyppiä olevasta aluksesta ja piirustukset hyväksyttiin 5. marraskuuta. Aluksen hankintaan tarvittavista varoista käyty keskustelu aiheutti kiistelyä parlamentissa. Yhtenä mahdollisuutena esitettiin tullimaksuista saatujen säästöjen käyttämistä aluksen hankintaan. Tällöin eräs kansanedustaja muistutti vuoden 1888 sopimuksesta, jonka mukaan säästöt olisivat budjetin tasaamiseen eikä uus'hankintoihin.

Vuoden 1898 konservatiivihallitus esitti varojen saamista Luulajan ja Narvikin väliseen rautatiehen sekä uuden rannikkopanssarilaivan hankintaan, jolloin rautatie jätettiin budjetin ulkopuolelle aluksen hankinnan ollessa halvempi.

Valmistussopimus allekirjoitettiin syksyllä 1898 Lindholmens Mekaniska Verkstad, joka toimitti rungon ja osti koneiston Motalalta. Aluksen hankintahinnaksi asetettiin 1 910 000 ruotsin kruunua. köli laskettiin lokakuussa 1898. Alus laskettiin vesille 28. huhtikuuta 1900 ja otettiin palveluksen 5. syyskuuta 1901.

Palvelus
--------

Alus muutettiin vesilentokoneidenemälaivaksi 1927, missä tehtävässä se palveli aina 13. kesäkuuta 1947 palveluksesta poistoonsa saakka. Alus jatkoi maalilaivana, kunnes se myytiin 1961 romutettavaksi Göteborgiin.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **HMS Dristigheten (1900)**.
* Hofsten, Gustaf von & Waernberg, Jan: *Örlogsfartyg - Svenska maskindrivna fartyg under tretungad flagg*. Luulaja: Svenskt Militärhistoriskt Bibliotek, 2004. ISBN 91-974384-3-X. (ruotsiksi)
* Gardiner, Robert (toim.): *Conway's All the World's Fighting Ships 1860–1905*. Lontoo, Englanti: Conway Maritime Press, 2002. ISBN 0-85177-133-5. (englanniksi)
* Gardiner, Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)
* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Harris, Daniel G.: The Swedish Armoured Coastal Defence Ships.  *Warship*, 1996, XX. vsk, s. 9-24. Lontoo, UK:  Conway. ISBN 0-85177-685-X.   (englanniksi)

### Viitteet

1. ↑  Harris, Daniel G. s. 16-17
2. 1 2  Harris, Daniel G. s. 17
3. ↑  Hofsten, Gustaf von & Waernberg, Jan s. 118


|  |  |  |  |
| --- | --- | --- | --- |
|  | Edeltäjä:***Oden*-luokka** | **Ruotsin merivoimien rannikkopanssarilaivat** | Seuraaja:***Äran*-luokka** |
*Tämä artikkeli kuvaa Britannian kuninkaallisen laivaston Repulse-luokan kolmannen luokan linjalaivaa. Sanan muita merkityksiä on täsmennyssivulla.*

**HMS Eagle** oli Britannian kuninkaallisen laivaston Repulse-luokan 74-tykkinen kolmannen luokan linjalaiva.

Valmistus
---------

*Pääartikkeli: Repulse-luokka*
Alus tilattiin 4. helmikuuta 1800 Northfleetistä Thomas Pitcheriltä, missä köli laskettiin elokuussa 1800. Se laskettiin vesille 27. helmikuuta 1804 ja valmistui ja se varustettiin 3. toukokuuta Woolwichissä.

Palvelus
--------

Vuonna 1830 alus muutettiin 50-tykkiseksi ja siitä tehtiin 1860 koululaiva. Se nimettiin 1919 *HMS Eagletiksi*, kun se liitettiin osaksi Luoteis-Englannin reservin koulutuskeskusta. Alus tuhoutui 1926 tulipalossa.

Lähteet
-------

* Winfield, Rif: *British Warships in the Age of Sail 1817-1863 - Design, Construction, Careers and Fates*. Barnsley: Seaforth Publishing, 2014. ISBN 978-1-84832-169-4. (englanniksi)

### Viitteet

1. ↑  Winfield, Rif s. 67

*Repulse*-luokan linjalaivat

|  |
| --- |
| *HMS Sceptre* – *HMS Repulse* – *HMS Eagle* – *HMS Magnificent* – *HMS Valiant* – *HMS Elizabeth* – *HMS Cumberland* – *HMS Venerable* – *HMS Talavera* – *HMS Malabar* – *HMS Belleisle* |
| Edeltäjä: Fame-luokka – Seuraaja: Swiftsure-luokka |
Prinssi Hasan ibn Talal 
Prinssi **Hasan ibn Talal** (arab. حسن بن طلال‎, s. 20. marraskuuta 1947 Amman, Jordania) on kuningas Talalin poika ja Husseinin veli ja Abdullah II:n setä. Hän oli Jordanian kruununprinssi vuosina 1965–1999.

Husseinin vanhin poika Abdullah nousi kruununprinssiksi vuonna 1999 korvaten setänsä Hasanin. Päätös ei ollut välttämättä suosittu, koska Abdullahin äiti, Antoinette Avril Gardiner (Muna al-Hussein) oli englantilaissyntyinen. Monet pitivät ihmisläheisen naisen poikaa sopimattomana hašimidien valtaistuimelle, jonka lasketaan periytyvän suoraan Muhammadista (kuningas Abdullahin väitetään olevan hänen jälkeläisensä 43. polvessa). 

Vuonna 1968 Hasan nai pakistanilaissyntyisen Sarvath Ikramullahin. He tapasivat Oxfordin yliopistossa. 

Hasan on koulutettu Ammanissa ja Britanniassa. Englannissa Hasan oli Summerfieldsin koulussa ja Harrow collegessa ja Oxfordin yliopistossa. Hän puhuu sujuvasti arabiaa, englantia, ranskaa ja saksaa. Hän opiskelee turkkia ja espanjaa. Hasan suoritti yliopisto-opintonsa hepreaksi.

Prinssi Hassan ibn Talal on kiinnostunut ympäristöasioista ja on muun muassa toiminut Rooman Klubin puheenjohtajana. Vuoden 2008 alussa hän sai juutalaisen Abraham Geiger -palkinnon työstään globaalin kestävän kehityksen ja uskontojen välisen dialogin ylläpitämisestä.

Lähteet
-------

1. ↑  2008 Geiger award goes to Jordan's prince Hassan (Newsletter numero 302)  Maaliskuu 2008. World Union for Progressive Judaism.  Arkistoitu 10.3.2016. Viitattu 10.8.2008. (englanniksi)

Aiheesta muualla
----------------

* Kuvia tai muita tiedostoja aiheesta **Hasan ibn Talal** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Yhdysvallat
* Japani
* Tšekki
* Kreikka
* Alankomaat
* Vatikaani

 |
|  |
| Henkilöt | 
* Deutsche Biographie

 |
|  |
| Muut | 
* NARA
* IdRef

 |

 |
**Diego Marani** (s. 1959 Tresigallo, Ferrara, Italia) on italialainen kirjailija ja kääntäjä Euroopan unionin neuvostossa Brysselissä.

Marani on kehittänyt 1996 alun perin huumorimielessä keinotekoisen europanto-kielen, joka on eräänlainen vapaa ja luova yhdistelmä Länsi-Euroopan kielistä, parodia esperanton ideasta sekä samalla kannanotto englannin kielen ylivaltaa vastaan. Marani on kirjoittanut europantoksi artikkeleita sekä novellikokoelman *Las adventures des inspector Cabillot*, joka ilmestyi Ranskassa 1998.

Vuonna 2000 Maranilta ilmestyi osittain Suomeen sijoittuva romaani *Nuova grammatica finlandese* (käännetty suomeksi nimellä *Sotilas ilman menneisyyttä* 2003). Romaani on saanut useita palkintoja, muun muassa yhden Italian arvostetuimmista kirjallisuuspalkinnoista, *Premio Grinzane Cavour*, vuonna 2001. Maranin toinen palkittu romaani on *L'ultimo dei vostiachi* (2001, suomennettuna *Viimeinen vostjakki* 2004), joka sai *Premio Campiello* -palkinnon 2002.

Marani kertoo opiskelleensa suomea voidakseen kääntää suomesta italiaksi ja innostuneensa suomen vaikeasta kieliopista monine sijamuotoineen. Niistä erityisen kiehtovana hän pitää abessiivia, jonkin puuttumista kuvaavaa muotoa, jossa hän näkee jotakin tyypillisen suomalaista. Sijamuodoista Marani on todennut: "Teillä on adessiivi, ablatiivi ja allatiivi. Miksi ihmeessä ette keksineet sellaista sijamuotoa kuin aperitiivi!"

Romaaneja
---------

* *Caprice des Dieux* (1994)
* *Zanzare* (1995)
* *Nuova grammatica finlandese* (2000, suomeksi *Sotilas ilman menneisyyttä* 2003)
* *L'ultimo dei vostiachi* (2001, suomeksi *Viimeinen vostjakki*. Suomentanut Leena Taavitsainen-Petäjä. Helsinki: Helmi, 2004. ISBN 951-556-038-1. )
* *A Trieste con Svevo* (2003)
* *L'interprete* (2004)
* *Il compagno di scuola* (2005)
* *Enciclopedia tresigallese* (2006)
* *La bicicletta incantata* (2007)
* *L'amico delle donne* (2008)

Lähteet
-------

1. ↑  Diego Maranin "Sotilas vailla menneisyyttä" -kirja kuvaa suomalaisuutta syvimmillään  11.12.2003. Bryssel:  Suomen suurlähetystö. Viitattu 12.5.2009.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Italia
* Israel
* Yhdysvallat
* Tšekki
* Alankomaat

 |
|  |
| Muut | 
* Europeana
* IdRef

 |

 |
**Rudolf Spanner** (17. huhtikuuta 1898 Koblenz-Metternich – 1960 Köln, Saksa) oli saksalainen professori ja SA:n jäsen, joka työskenteli muun muassa Danzigin lääketieteellisen akatemian anatomisessa instituutissa Toisen maailmansodan aikana. Hänen kerrotaan yleisesti tehneen saippuaa ihmisruumiista, erityisesti Stutthofin keskitysleirin juutalaisuhreista.

Spannerin saippua
-----------------

Spanneria kuulusteltiin sodanaikaisista toimistaan Saksassa 1947 ja 1948. Hän kertoi käyttäneensä ihmisrasvoista tehtyä saippuaa nivelsideruiskeisiin. Lisätutkimuksista häntä vastaan luovuttiin. Spanner joutui kuitenkin eroamaan Kölnin yliopiston virastaan brittien vaatimuksesta. Tämän jälkeen hän työskenteli lääkärinä Schleswig-Holsteinissa. Hän kuoli Kölnissä vuonna 1960.

Vuonna 2002 alkaneiden puolalaistutkimusten mukaan Spannerin alaisuudessa tuotettiin noin 10–100 kilogrammaa saippuaa, jossa oli ihmisruumiista peräisin olevia rasvoja. Professori Andrzej Stołyhwo Varsovan maatalouskorkeakoulusta havaitsi saippuassa olleen merkkejä myös kaoliinista, mikä viittaa sitä käytetyn hyödyntämistarkoituksessa, mikä hänen mukaansa rikkoo yleisiä eettisiä periaatteita vastaan.

Kirjallinen tuotanto
--------------------

Spalteholz—Spanner Handatlas der Anatomie des Menschen (toim. Rudolf Spanner), 16. p. Scheltema and Holkema, Amsterdam. 1959-61. oli anatomian klassikkoteoksia 1900-luvulla. Siitä oli vuonna 1961 otettu 16 painosta.

Katso myös
----------

Tehtiinkö Stutthofin juutalaisista saippuaa?

Lähteet
-------

1. 1 2 3  Human Fat Was Used to Produce Soap in Gdansk during the War *Memorial and Museum Auschwitz-Birkenau*.  13. lokakuuta 2006. Viitattu 25. marraskuuta 2007. (englanniksi)
2. ↑  Stutthof - Sztutowo (Poland) *JewishGen: The Home of Jewish Genealogy*.  2007. Viitattu 25. marraskuuta 2007. (englanniksi)
3. ↑  D.V. Davies: Review: Spalteholz—Spanner Handatlas der Anatomie des Menschen.  *Journal of Anatomy*, lokakuu 1961, 94. vsk, nro 4, s. 600. sivun kopio. Viitattu 25. marraskuuta 2007.  (englanniksi)

Aiheesta muualla
----------------

* Saippuakertomus, myös Spannerin kuva (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Tšekki
* Alankomaat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
Tokugawa klaanin mon-vaakuna
**Tokugawa-shōgunaatti** (jap. 徳川幕府, *Tokugawa bakufu*) oli Tokugawa Ieyasun aloittama dynastia, joka piti Japanin shōgunin virkaa ja todellista valtaa hallussaan vuosina 1603–1868, mitä kutsutaan Edo-kaudeksi tai Tokugawa-kaudeksi. Tokugawa-shōgunaatti hallitsi Edosta (nykyisin Tokio) käsin Japania Meiji-restauraatioon.

Toisin kuin aikaisemmat shōgunaatit, Tokugawa-kausi perustui Toyotomi Hideyoshin luomaan tiukkaan luokkahierarkiaan. Samuraiden soturikasti oli ylinnä, maanviljelijöiden, käsityöläisten ja kauppiaiden seuratessa perästä. Ironisesti kastijärjestelmän tiukkuuden oli määrä pitkällä aikavälillä murentaa pohja luokkakäsityksiltä. Talonpoikien verotus asetettiin kiinteäksi summaksi, joka ei ottanut huomioon inflaatiota tai muita rahanarvon muutoksia. Tästä syystä samurai-maanomistajien keräämät verotulot pienenivät ajan myötä. Tämä johti usein selkkauksiin ylhäisten, mutta köyhien samuraiden ja hyvinvoivien talonpoikien kesken.

1800-luvun loppupuolella Boshin-sodan jälkeen useiden voimakkaiden daimioiden liittouma muodollisen keisarin kanssa onnistui syöksemään shōgunaatin vallasta kulminoituen Meiji-restauraatioon. Tokugawa-shōgunaatti tuli tiensä päähän vuonna 1867, kun 15. Tokugawa-shōgun Tokugawa Yoshinobu erosi tehtävästään, ja keisarillinen laki (*daisei hōkan*) palautettiin.

Tyypillisenä piirteenä Tokugawa-kaudelle oli sisäänpäin sulkeutuminen: Japani suljettiin ulkopuoliselta maailmalta ja japanilainen klassinen taide ja kulttuuri nousivat kukoistukseensa.

Aikajana
--------

Tokugawa-shōgunit
-----------------

|  | Shōgun | Eli | Vallassa |
| --- | --- | --- | --- |
| 1. | Tokugawa Ieyasu | 1542 – 1616 | 1603 – 1605 |  |
| 2. | Tokugawa Hidetada | 1579 – 1632 | 1605 – 1623 |  |
| 3. | Tokugawa Iemitsu | 1604 – 1651 | 1623 – 1651 |  |
| 4. | Tokugawa Ietsuna | 1641 – 1680 | 1651 – 1680 |  |
| 5. | Tokugawa Tsunayoshi | 1646 – 1709 | 1680 – 1709 |  |
| 6. | Tokugawa Ienobu | 1662 – 1712 | 1709 – 1712 |  |
| 7. | Tokugawa Ietsugu | 1709 – 1716 | 1713 – 1716 |  |
| 8. | Tokugawa Yoshimune | 1684 – 1751 | 1716 – 1745 |  |
| 9. | Tokugawa Ieshige | 1711 – 1761 | 1745 – 1760 |  |
| 10. | Tokugawa Ieharu | 1737 – 1786 | 1760 – 1786 |  |
| 11. | Tokugawa Ienari | 1773 – 1841 | 1787 – 1837 |  |
| 12. | Tokugawa Ieyoshi | 1793 – 1853 | 1837 – 1853 |  |
| 13. | Tokugawa Iesada | 1824 – 1858 | 1853 – 1858 |  |
| 14. | Tokugawa Iemochi | 1846 – 1866 | 1858 – 1866 |  |
| 15. | Tokugawa Yoshinobu | 1837 – 1913 | 1866 – 1867 |  |

Lähteet
-------

1. ↑  Marius B. Jansen: *The Making of Modern Japan*, s. 44. Harvard University Press, 2000. ISBN 0-674-00991-6.

Aiheesta muualla
----------------

* Kuvia tai muita tiedostoja aiheesta **Tokugawa-shōgunaatti** Wikimedia Commonsissa
**Rudolf *Preven Svedberg***  (19. elokuuta 1910 Njurunda – 24. kesäkuuta 1992) oli ruotsalainen painija ja olympiavoittaja. Urallaan hän saavutti vuosina 1934–1946 12 Ruotsin mestaruutta. 

Myöhemmin Preven Svedberg toimi painimaajoukkueen valmentajana vuosina 1956–1972. Kotimaan lisäksi Svedberg toimi valmentajana ulkomaisille painijoille Turkissa, Neuvostoliitossa ja Suomessa. 

Vuonna 1971 Svedberg valittiin TT:n perustaman tunnustuspalkinnon, vuoden ruotsalainen valmentaja, ensimmäiseksi saajaksi.

Painijan urallaan Svedberg edusti Sundvallin AIK:ta ja Eskilstunan GAK:ta.

Berliinin olympialaisissa voittajat saivat tammipuun taimen, jonka Svedberg istutti Sundsvallin urheilupuistoon.

Lähteet
-------

* Santala, Lauri (toim.): *Olympialaiskisat – V osa*, s. 270–271. , 1937.
* Virtamo, Keijo (toim.): *Fokus-Urheilu 2*, s. 540. , 1970.

Aiheesta muualla
----------------

* Rudolf 'Preven' Svedberg – Sports Reference LLC.[vanhentunut linkki] (englanniksi)
* Svedberg FILA:n tietokannassa (englanniksi)
**Ioulída** (kreik. Ιουλίδα; kath.kreik. Ιουλίς, *Ioulís*) eli **Chóra** (Χώρα) on Kreikan kylä, joka sijaitsee Kéan saarella. Se kuuluu hallinnollisesti Kéan kuntaan, Kéa-Kýthnoksen alueyksikköön ja Etelä-Egean saarten alueeseen. Kylän väkiluku on 633 (vuonna 2011). Ioulída on Kéan saaren pääkylä ja Kéan kunnan kuntakeskus.

Ioulídan ja antiikin Iuliin kaupungin linnavuori.
Ioulída sijaitsee sisämaassa Kéan saaren keskellä noin kuusi kilometriä saaren satamasta Korissíasta itään. Kylä on hyvin perinteinen kreikkalainen saaristokylä, eikä siellä ole autoliikennettä. Kylä sijaitsee samalla paikalla kuin antiikin aikainen Iuliin kaupunki, ja on perinyt sen nimen. Kylässä on antiikin aikainen linnavuori eli akropolis, johon rakennettiin venetsialaisaikana linna (Kástro). Muita nähtävyyksiä ovat arkeologinen museo, Agía Paraskevín kirkko sekä Panagía Kastrianín luostari.

Ioulída muodostaa myös laajemman kyläyhdyskunnan (Δημοτική Κοινότητα Ιουλίδος, *Dimotikí Koinótita Ioulídos*), johon kuuluvat varsinaisen Ioulídan kylän lisäksi Agía Marína, Agía Mávra, Ágios Nikólaos, Ágios Symeón, Ágios Theódoros, Astrás, Chavouná, Elliniká, Kampí, Kastaniés, Kastrianí, Káto Meriá, Kokkináda, Koúndouros, Ligiá, Mýloi, Órkos, Péra Meriá, Písses, Plagiá, Rontakádo, Spathí, Stavroudáki ja Zoodóchos Pigí. Koko yhdyskunnan väkiluku on 1 406.

Lähteet
-------

1. 1 2 3  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 25.12.2013. Viitattu 1.9.2014. (kreikaksi)
2. ↑  Άρθρο 1: Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα Καλλικράτης. (Kallikrates-suunnitelma, Kreikan virallinen lehti) *Εφημερίς της Κυβερνήσεως της Ελληνικής Δημοκρατίας*, 11.8.2010, nro Τεύχος Δεύτερο, Αρ. Φύλλου 1292.  Κεντρική Ένωση Δήμων Ελλάδας (ΚΕΔΕ). Artikkelin verkkoversio (PDF).  (kreikaksi) (Arkistoitu – Internet Archive)
3. ↑  Korissia Village *Greeka.com*. Viitattu 26.11.2014.
4. ↑  Ioulida Village *Greeka.com*. Viitattu 26.11.2014.

Aiheesta muualla
----------------

* Kuvia tai muita tiedostoja aiheesta **Ioulída** Wikimedia Commonsissa
**Rudolf Tajčnar** (17. huhtikuuta 1948 Bratislava – 2. elokuuta 2005) oli slovakialainen, Tšekkoslovakiaa edustanut jääkiekkoilija, pelipaikaltaan puolustaja. Hän saavutti Tšekkoslovakian maajoukkueessa olympialaisissa pronssia Sapporossa 1972. MM-kilpailuissa hän voitti kultaa Prahassa 1972 ja saavutti hopeaa Bernin ja Geneven kisoissa 1971.

Prahan MM-kisoissa 1972 Tajčnar teki viisi maalia ja sai kaksi syöttöpistettä. Hän teki maalin turnauksen alkupuolella ylivoimaisissa voitoissa Sveitsiä ja Länsi-Saksaa vastaan. Toisella sarjakierroksella Tšekkoslovakia voitti Ruotsin 2–0, ja tuossa ottelussa Tajčnar teki ensimmäisen maalin ja sai nelisen minuuttia myöhemmin syöttöpisteen, kun Václav Nedomanský teki toisen maalin Tajčnarin laukauksen päädyttyä maalivahdin torjunnasta hänelle. Viimeisessä ottelussaan Tšekkoslovakia voitti Suomen 8–2 ja Tajčnar teki joukkueensa viidennen ja kuudennen maalin.

Tajčnar aloitti pelaajauransa Dukla Košicessa mutta edusti huippuvuosinaan Slovan Bratislavaa. Nyrkkitappelun ja sitä seuranneen psykiatriseen hoitoon päätymisen myötä häneltä jäi pelikausi 1972–1973 kokonaan väliin, eikä hän päässyt enää tämän jälkeen pelaamaan arvokisoissa. Hänellä oli alkoholiongelma, ja siirryttyään pelaamaan Pohjois-Amerikkaan hän joutui puukotuksen uhriksi New Yorkissa vuonna 1979. Ensimmäisellä Pohjois-Amerikan-kaudellaan 1977–1978 hän voitti Maine Marinersin joukkueessa AHL:n mestaruuden, Calder Cupin. Seuraavalla kaudella hän pelasi pääasiassa PHL:n Spokane Flyersissa mutta pääsi myös kahteen pääsarja WHA:n otteluun Edmonton Oilersin joukkueessa. Vuonna 1979 hän siirtyi Sveitsiin, jossa hän pelasi kaksi kautta HC Ambrì-Piottan joukkueessa ja sen jälkeen alemmilla sarjatasoilla, joissa hän toimi myös pari kautta valmentajana.

Lähteet
-------

1. 1 2 3 4 5  Rudolf Tajcnár *Olympedia*.  (englanniksi)
2. 1 2 3 4  Rudolf Tajcnar *Eliteprospects*. Viitattu 6.2.2021. (englanniksi)
3. ↑  Numeroin.  *Helsingin Sanomat*, 8.4.1972, s. 22.
4. ↑  Numeroin.  *Helsingin Sanomat*, 11.4.1972, s. 26.
5. ↑  Kahden tshekin maalikuviot veivät uskon ruotsalaisilta.  *Helsingin Sanomat*, 18.4.1972, s. 27.
6. ↑  Numeroin.  *Helsingin Sanomat*, 23.4.1972, s. 40.
**Lego Rock Raiders** oli maan alle sijoittuva, pääosin vuonna 1999 käynnissä ollut Legon tuotesarja.Sen tarina keskittyy vieraalla planeetalla energiakristalleja hirviöiden kanssa kilpaa keräävään Rock Raiders -ihmistiimiin. Rock Raiders jäi julkaisuvuotenaan Lego Star Wars-lisenssiteeman jalkoihin, eikä siksi menestynyt kovin hyvin.

Rock Raiders on osa *Underground*-teemaa, jonka ainoa teema se oli pitkään. Vuonna 2009 julkaistiin siihen perustuva uusi Lego Power Miners -teema, jota pidetään toisena Underground-teemana.

Taustatarina
------------

Rock Raiders, tarinan päähenkilöiden ryhmä, on palaamassa kotiin tuntemattomasta aurinkokunnasta. Matkan loppuvaiheilla heidän avaruusaluksensa, *LMS Explorer*, ajautuu asteroidivyöhykkeeseen. Asteroidit sammuttavat aluksen suojakilven ja työntävät sitä kohti madonreikää. Kun Rock Raiders -jäsenet yrittävät paeta sen luota, he epäonnistuvat ja aluksen polttoaine kuluu loppuun. Alus ajautuu madonreikään ja siirtyy toiseen galaksiin.

Vieraassa galaksissa joukkio lähtee lähimmälle planeetalle, planeetta U:lle, *LMS Explorerin* varaenergialla. Planeetalla on runsaasti energiakristalleja, joita voisi käyttää aluksen polttoaineeksi päästäkseen kotiin. Tämän vuoksi tiimi lähtee keräämään kristalleja.

Maan alla on kuitenkin monia luonnollisia vaaroja: laavaa, sen aiheuttamaa eroosiota, ja maanvyöryjä. Lisäksi jotkut planeetan eläimistä ovat tehtävälle tuhoisia. Kivihirviöt sekä niiden sukulaislajit, jää- ja laavahirviöt, ovat vahvoja, ilkeitä olentoja, jotka syövät energiakristalleja ja limaetanat imevät kristalleja tyhjiksi energiasta.

Aiheesta muualla
----------------

* Lego Rock Raiders -setit (Brickset)
**Toksisuusekvivalenttikertoimella** (TEF) kuvataan aineen tai yhdisteen suhteellista myrkyllisyyden voimakkuutta. Kertoimet ovat 0 ja 1 välillä olevia lukuja. Myrkyllisimmälle dioksiinille (2,3,7,8-TCDD) kertoimen arvoksi on asetettu 1. Muiden, dioksiininsukuisten aineiden kertoimet saattavat olla vain murto-osa 2,3,7,8-TCDD:n arvosta. Voimassa olevat TEF-arvot on ehdottanut Maailman Terveysjärjestön WHO:n asiantuntijaryhmä vuonna 2005.[1]

Seoksen myrkyllisyyttä arvioitaessa kerrotaan kunkin aineen seoksessa oleva pitoisuus aineen toksisuusekvivalenttikertoimella ja näin saadut luvut lasketaan yhteen. Näin voidaan määritellä kuinka suurta pitoisuutta tai määrää 2,3,7,8-TCDD:a tutkittava aineseos myrkyllisyyden osalta vastaa (TEQ, TCDD Equivalence). Näiden pitoisuuksien yksikkönä käytetään yleensä ng/g tai pg/g. Esimerkiksi merkintä 150 ng/g WHO-TEQ tarkoittaa, että tutkittu näyte on yhtä myrkyllistä kuin näyte, jossa on 2,3,7,8-TCDD:a 150 nanogrammaa grammassa.

Katso myös
----------

* Dioksiinit

Lähteet
-------

1. ↑  van den Berg M ym. The 2005 World Health Organization Reevaluation of Human and Mammalian Toxic Equivalency Factors for Dioxins and Dioxin-Like Compounds. Toxicological Sciences 2006:93:223-241.
**Rwanda Nziza** ("Kaunis Ruandamme") on Ruandan kansallislaulu, joka otettiin käyttöön 31. joulukuuta 2001. Se korvasi vuodesta 1962 käytössä olleen vanhemman hymnin Rwanda swacu. Tämä liittyi maan yleiseen uudistusprosessiin, jossa sekä maan lippu että vaakuna vaihdettiin uuteen. Tarkoituksena oli saada kansakunnalle uusi alku ja ottaa samalla etäisyyttä Ruandan siihenastisesta, verisestä historiasta. Hymni on kirjoitettu perinteisellä afrikkalaisella tyylillä maan kansallisella kielellä kirjarwandaksi. 

Laulun on sanoittanut Faustin Murigo ja säveltänyt Jean-Bosco Hashakaimana, maan kansallisen sotilassoittokunnan kapellimestari.

Lähteet
-------

1. 1 2 3  Rwanda National Anthems.info. Viitattu 21.12.2020. (englanniksi)
2. ↑  RWANDA : Rwanda National Anthem Rwanda nziza *Anthems*. National Anthems of the World Organisation (NAW). Viitattu 21.12.2020. (englanniksi)
3. ↑  Rwanda *The World Factbook*. Central Intelligence Agency (CIA). Viitattu 21.12.2020. (englanniksi)

WikiaineistoWikiaineisto
Wikiaineistoon on tallennettu tekstiä aiheesta: 
***Rwanda\_Nziza***
**Lego Star Wars II Mobile** on suomalaisen Universomon tekemä ja THQ:n julkaisema mobiilipeli. Se perustuu *Lego Star Wars* -videopelisarjaan.

Pelin tapahtumapaikkana on ainoastaan Kuolemantähti.

Pelaaminen
----------

*Lego Star Wars II Mobile* on "puzzle"-tyylinen ja pelaajan on välillä työnnettävä Lego-palikoita päästäkseen tasossa eteenpäin. 

Pelissä on kolme virallista hahmoa, joilla on eri taidot, ja yksi cameo-hahmo.

### Luke Skywalker

Pelin alussa Luke Skywalkerilla on ase, mutta Prinsessa Leian vapauduttua ase siirtyy hänelle. Luke voi työntää Lego-palikoita, joiden avulla pääsee tasoissa eteenpäin.

### R2-D2

R2-D2 pelastetaan eräässä tasossa vankisellistä. Hän voi käyttää kontrollipaneeleja, joilla voi avata ovia ja liikuttaa hissejä. R2-D2 ei voi liikkua lattialla, johon työnnettävät Lego-palikat jäävät kiinni.

### Prinsessa Leia

Prinsessa Leialla on laserase, joka siirtyi Lukelta hänelle.

### Darth Vader

Lisäksi pelissä esiintyy ns. *cutscenessä* Darth Vader, joka laskeutuu aluksellaan kuolemantähdelle juuri, kun peli on päättymässä. Vaderilla ei voi kuitenkaan pelata pelissä.

Juoni
-----

*Lego Star Wars II Mobilen* tarina perustuu *Lego Star Wars II* -videopelin Kuolemantähti-tasoon.

Kuolemantähti on vetänyt vetosäteellä *Millennium Falconin* sisäänsä. Luke Skywalker ampuu alukseen tunkeutuneet iskusotilaat ja lähtee etsimään R2-D2:a, joka katosi aluksen laskeuduttua Kuolemantähteen. Löydettyään R2-D2:n hän lähtee etsimään prinsessa Leiaa ja vapauttaa tämän vankisellistä. Prinsessa Leia, Luke Skywalker ja R2-D2 pakenevat Kuolemantähdeltä *Millennium Falconilla*, jonka jälkeen Darth Vader tulee laskeutumisalustalle.

Vastaanotto
-----------

IGN:n Levi Buchanan antoi pelille 6.5/10 pistettä. Hänen mielestään palapelityyli oli hyvä, mutta toimintaelementit tylsiä. Hän antoi kritiikkiä siitä, ettei peli ollut Lego-tyylinen (pelissä ei rakenneta Lego-palikoilla). 

Game Rankings taas antoi pelille 65% pisteitä. 

Pocket Gamerin Rob Harn antoi pelille hyvän arvostelun, mutta kritisoi sen primitiivistä taistelusysteemiä ja mahdollisuutta tehdä tasosta voittamaton vahingossa tukkimalla sisäänkäynti.
**Riikka Räisänen** (o.s. Venäläinen; s. 19. helmikuuta 1971 Kotka) on suomalainen toimittaja ja Ylen uutis- ja ajankohtaistoimituksen päätoimittaja. Hän on työskennellyt muun muassa Helsingin Sanomien päätoimittajana. Vuoden 2015 alussa Räisänen aloitti Yleisradiossa Yle Uutisten Yhteiskunta-toimituksen päällikkönä. Hänet nimitettiin 9. tammikuuta 2017 lähtien Ylen uutis- ja ajankohtaistoiminnan päätoimittajaksi. Räisänen oli Helsingin Sanomien päätoimittaja 11. huhtikuuta 2011 – 20. elokuuta 2014. Hän oli tehtävästä äitiyslomalla kesäkuusta 2012 kesäkuuhun 2013. Touko–syyskuussa 2013 Räisänen toimi väliaikaisesti Helsingin Sanomien vastaavana päätoimittajana Mikael Pentikäisen erottua tehtävästä. Ennen päätoimittajan tehtävää Räisänen toimi uutistoimituksen esimiehenä. Aiemmin hän on ollut muun muassa Helsingin Sanomien kaupunkitoimituksen esimies sekä Me Naiset -lehden toimituspäällikkö.

Koulutukseltaan Räisänen on yhteiskuntatieteiden maisteri. Hän opiskeli Tampereen yliopistossa tiedotusoppia, kansainvälistä politiikkaa ja kansantaloustiedettä. Räisänen on myös käynyt Sanoman toimittajakoulun taloustoimittajakurssin vuosina 1998–1999.

Lähteet
-------

1. 1 2 3 4  Päätoimittaja Riikka Venäläinen *Helsingin Sanomat*.  27.5.2013. Viitattu 14.10.2013.
2. ↑  Ylen organisaatio ja tehtävät *yle.fi*. Viitattu 23.11.2018.
3. ↑  Sundqvist, Janne: Helsingin Sanomien päätoimittaja Riikka Venäläinen siirtyy Yleen  20.8.2014. Yle Uutiset. Viitattu 20.8.2014.
4. ↑  Riikka Venäläisestä tulee tammikuussa Ylen toinen päätoimittaja *Yle Uutiset*. Viitattu 21.12.2016.
5. 1 2  Riikka Venäläinen HS:n päätoimittajaksi *Helsingin Sanomat*.  5.4.2011. Viitattu 5.4.2011.
6. ↑  HS:n päätoimittaja Riikka Venäläinen äitiyslomalle *HS.fi*.  16.6.2012. Viitattu 22.10.2014.
7. ↑  Mikael Pentikäiselle potkut Helsingin Sanomista  27.5.2013. Yle Uutiset. Viitattu 27.5.2013.
8. ↑  Kaius Niemi johtamaan Helsingin Sanomia  3.9.2013. Yle Uutiset. Viitattu 14.10.2013.

Aiheesta muualla
----------------

* Riikka Venäläinen *Naisjohtajat*. Keskuskauppakamari. Viitattu 23.9.2017.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |
Petrovsk-Zabaikalskin piiri Taka-Baikalian aluepiirin kartalla.
**Petrovsk-Zabaikalskin piiri** (ven. Петровск-Забайкальский район, *Petrovsk-Zabaikalski raion*) on kunnallinen itsehallintoalue Taka-Baikalian aluepiirissä Venäjällä. Vuonna 1926 perustetun piirin pinta-ala on 8 700 neliökilometriä. Asukkaita on 20 400 henkeä (vuonna 2009).

Petrovsk-Zabaikalskin piiri sijaitsee Taka-Baikalian alupiirin lounaisosassa. Idässä se rajoittuu Hilokin ja etelässä Krasnyi Tšikoin piireihin sekä lännessä ja pohjoisessa Burjatian tasavaltaan. Seudun halki virtaa Hilokjoki.

Piiriin kuuluvat Baljagan, Novopavlovkan ja Tarbagatain kaupunkimaiset taajamat sekä 10 maalaiskuntaa: Baljaga-Katangar, Harauz, Hohotui, Katajevo, Katangar, Maleta, Peski, Tolbaga, Ust-Obor ja Zugmara. Hallinnollinen keskus on Petrovsk-Zabaikalskin kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Asutuskeskuksia on yhteensä 25.

Asutus on keskittynyt Hilokjoen laaksoon. Asukkaat ovat etupäässä venäläisiä, ukrainalaisia ja burjaatteja.

Piirin kautta kulkee Siperian rautatie sekä Irkutskin ja Tšitan välinen M55-valtatie. Seudun taloudellinen keskus Petrovsk-Zabaikalski on kehittynyt vuonna 1789 perustetun rautatehtaan ympärille. Tehdas suljettiin 2000-luvun alussa. Nykyään piirissä toimii Tarbagatain konepaja, puunhankinta- ja puunjalostusyrityksiä, rakennus-, kevyttä ja elintarviketeollisuutta. Maatalous on keskittynyt maidon ja lihan tuotantoon.

Paikallislehtenä ilmestyy *Petrovsk-Zabaikalskije ogni* ("Petrovsk-Zabaikalskin valot"). Nähtävyyksiin kuuluu arkkienkeli Mikaelin tsasouna Tolbagan kylässä. Seudulla on useita arkeologisia muistomerkkejä.

Lähteet
-------

1. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g.  2009. Moskva:  Federalnaja služba gosudarstvennoi statistiki (Rosstat).  Arkistoitu 21.10.2011. Viitattu 13.1.2010. (venäjäksi)

Aiheesta muualla
----------------

* Petrovsk-Zabaikalskin piiri Taka-Baikalian tietosanakirjassa (venäjäksi)

Taka-Baikalian piirit ja *kaupunkipiirit*
Aginskoje¹ • 
*Aginskoje*¹ • 
Akša • 
Aleksandrovski Zavod • 
Balei • 
Borzja • 
Duldurga¹ • 
Gazimurski Zavod • 
*Gornyi* • 
Hilok • 
Kalar • 
Kalga • 
Karymskoje • 
Krasnokamensk • 
Krasnyi Tšikoi • 
Kyra • 
Mogoitui¹ • 
Mogotša • 
Nertšinsk • 
Nertšinski Zavod • 
Olovjannaja • 
Onon • 
Petrovsk-Zabaikalski • 
*Petrovsk-Zabaikalski* • 
Priargunsk • 
Šelopugino • 
Šilka • 
Sretensk • 
Tšernyševsk • 
Tšita • 
*Tšita* • 
Tungir–Oljokma • 
Tungokotšen • 
Uljoty • 
Zabaikalsk

¹= kuuluu Agan Burjatian piirikuntaan
Petrus Lombarduksen *Quatuor Libri Sententiarum*.
**Petrus Lombardus** (myös *Pietari Lombardialainen*, noin 1100 Italia – 3. toukokuuta 1160 Pariisi, Ranska) oli keskiaikainen filosofi ja Pariisin piispa. Hän on merkittävimpiä skolastikkoja.

Petrus Lombardus syntyi köyhään perheeseen Lumellognossa Italiassa, lähellä Novaraa.  Bernhard Clairvauxlaisen tuella hän pystyi kuitenkin opiskelemaan Bolognassa, Reimsissä ja Pariisissa. Myöhemmin hänestä tuli Pariisin Notre Damen koulun professori. Vuonna 1159 hänestä tuli Pariisin piispa.

Petrus Lombarduksen tunnetuin teos on *Sentenssit* (*Quatuor libri sententiarum*, 'Sentenssien neljä kirjaa'), joka on yksi skolastisen filosofian merkittävimpiä ja kommentoiduimpia teoksia. Keskiajan yliopistollinen teologikoulutus perustui paljolti sen opiskeluun ja kommentointiin. Teos vaikutti suuresti muiden muassa Albert Suureen, Bonaventuraan, Tuomas Akvinolaiseen ja Duns Scotukseen. Teoksen ansiosta Petrus Lombardusta kutsuttiin lisänimellä *Magister Sententiarum*, 'sentenssien opettaja' tai jopa pelkästään nimellä *Magister*, "opettaja".

Petrus Lombarduksen oma filosofinen ajattelu sai vaikutteita Pierre Abélardilta. Hän osallistui erityisesti pyhää kolminaisuutta koskevan opin määrittelyyn.

Aiheesta muualla
----------------

* Fieser, James & Dowden, Bradley (toim.): Peter Lombard *The Internet Encyclopedia of Philosophy*.  (englanniksi)
* Ghellinck, Joseph de: Peter Lombard *Catholic Encyclopedia*.  1911. New York:  Robert Appleton Company.  (englanniksi)
* The Internet Guide to Master Peter Lombard *The Franciscan Archive* (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Yhdysvallat
* Ruotsi
* Tšekki
* Australia
* Kroatia
* Alankomaat
* Puola
* Portugali
* Vatikaani

 |
|  |
| Henkilöt | 
* Italian People
* Deutsche Biographie
* Trove

 |
|  |
| Muut | 
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Peter Lombard 

Keskiajan filosofia

* Alkuin
* Rabanus Maurus
* Johannes Scotus Eriugena
* Avicenna
* Petrus Damianus
* Avicebron
* Anselm Canterburylainen
* Roscellinus
* Bernardus Chartreslainen
* Theodoricus Chartreslainen
* Avempace
* Gilbertus Porretanus
* Pierre Abélard
* Willelmus Concheslainen
* Petrus Lombardus
* Johannes Salisburylainen
* Averroës
* Maimonides
* Robert Grosseteste
* Albert Suuri
* Alexander Halesilainen
* Petrus Hispanus
* Willelmus Auvergnelainen
* Henri Ghentiläinen
* Roger Bacon
* Bonaventura
* Tuomas Akvinolainen
* Sigerus Brabantilainen
* Boethius Dacialainen
* Mestari Eckhart
* Johannes Duns Scotus
* Vilhelm Occamilainen
* Jean Buridan
* Godefridus Fontaineslainen
* Aegidius Roomalainen
**Ulrich "Uli" Hoeneß** (s. 5. tammikuuta 1952 Ulm, Baden-Württemberg, Saksan ltv.) on saksalainen entinen jalkapalloilija, joka nykyisin toimii bundesliigaseura Bayern Münchenin urheilutoimenjohtajana.

Ura pelaajana
-------------

Hyökkäyspäässä pelannut ulmilainen Hoeneß aloitti ammattilaisuransa vuonna 1970 Bayern Münchenissä. Hän pelasi seurassa yhdeksän kauden ajan ja voitti seurassa muun muassa kolme Bundesliigan mestaruutta ja Euroopan Cupia. Hän pelasi joukkueessa 239 liigaottelua, joissa teki 86 maalia. Ennen uransa lopettamista hän pelasi vielä kauden 1978/1979 1. FC Nürnbergissä.

Saksan liittotasavallan maajoukkueessa Hoeneß pelasi vuosina 1972–1976 35 ottelua, joissa hän teki viisi maalia. Hän oli mukana sekä 1972 EM-kisoissa että 1974 MM-kisoissa, joissa molemmissa Saksan liittotasavalta voitti mestaruuden, kuten myös 1976 EM-kisoissa, joissa Saksa saavutti hopeaa.

### Saavutukset

* Saksan mestaruus 1972, 1973, 1974
* Saksan mestaruus -hopeaa 1971
* Saksan Cupin voitto 1971
* Euroopan Cupin voitto 1974, 1975, 1976
* Euroopan/Etelä-Amerikan Cupin voitto 1976
* Maailmanmestaruus 1974
* Euroopan mestaruus 1972
* Euroopan mestaruus -hopeaa 1976

Peliuran jälkeen
----------------

Hoeneß lopetti oman aktiiviuransa verrattaen nuorena, vain 27-vuotiaana, ja on tämän jälkeen toiminut johtotehtävissä Bayern Münchenin organisaatiossa. Hänen veljensä Dieter on niin ikään entinen huippupelaaja.

Tammikuussa 2013 Hoeneß kertoi viranomaisille maksamatta jättämistään veroista. Hän joutui pidätetyksi 20. maaliskuuta mutta pääsi kotietsinnän jälkeen vapaaksi viiden miljoonan euron suuruista takuusummaa vastaan. Hoeneß totesi syyllistyneensä vääriin menettelytapoihin sveitsiläisen pankkitilinsä suhteen ja haluavansa hyvittää virheensä.

Lähteet
-------

1. 1 2
2. 1 2
3. ↑  Arnhold, Matthias & Mamrud, Roberto & Stokkermans, Karel: West) Germany - Record International Players  22.11.2018. RSSSF. Viitattu 11.12.2018. (englanniksi)
4. ↑  Bayern-pomo veroskandaalin keskellä – "Haluan puhdistaa ilmaa" *Yle.fi*.  24.4.2013. Yle. Viitattu 24.4.2013.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Puola

 |
|  |
| Henkilöt | 
* Deutsche Biographie

 |

 |